ჯონ კარტერი (ფილმი)
ჯონ კარტერი (ინგლ. John Carter) — სამეცნიერო ფანტასტიკის ჟანრის 2012 წლის ამერიკული ფილმი. იგი ეფუძნება პერსონაჟ ჯონ კარტერის შესახებ მწერალ ედგარ რაის ბეროუზის მიერ გამოქვეყნებული რომანების სერიას, კერძოდ - პირველ რომანს. სიუჟეტის მიხედვით, კონფედერაციის ყოფილი კაპიტანი ჯონ კარტერი (ტეილორ კიტჩი) მოხვდება მარსზე („ბარსუმზე“), სადაც პლანეტის ორ ერს შორის კონფლიქტში მონაწილედ იქცევა. მან უნდა გადაარჩინოს ბარსუმი. ფილმი წარმოადგენს რეჟისორ ედნრიუ სტენტონის დებიუტს სრულმეტრაჟიან კინოში - მისი წინა ნამუშევრები იყო პიქსარის მიერ გამოშვებული „ნემოს ძიებაში“ და „WALL-E“. ფილმის დისტრიბუტორია Walt Disney Pictures, რომელმაც ის 2012 წლის 9 მარტს აშშ-ში გამოუშვა. ფილმი გამოვიდა როგორც ჩვეულებრივ, ასევე Digital 3D და IMAX 3D ფორმატებში.